**Luottamusmiestiedote 3 2024**

1. **Neuvottelutilanne**

Neuvottelut paikallisen- ja palkkaohjelmaerän osalta päättyivät erimielisinä. Koska yksimielistä ratkaisua ei löytynyt, päättää työnantaja erien kohdentamisesta. Puolet 0,33%: n paikallisesta erästä maksetaan kaikille paikallisena yleiskorotuksena.

Korotukset tulevat voimaan 1.6.2024. Korotukset maksetaan takautuvasti, mikäli ne eivät ehdi kesäkuun palkkoihin.

1. **Henkilöstön edustus**

Useimmissa kaupungin johtoryhmissä ja kaikissa lautakunnissa on henkilöstön edustaja. Suomenkielisen perusopetuksen sekä Toisen asteen ja Nuorisopalveluiden johtoryhmien kokouksissa toimii vuorollaan JUKO:n, JYTY:n ja JHL:n edustaja. Kokousvuorossa olevan henkilöstön edustajan tehtävä on tuoda johdon tietoon kaikki henkilöstöä koskevat ajankohtaiset asiat taustajärjestöstään riippumatta.

Henkilöstön edustajiin saa yhteyden pääluottamusmiesten ja työsuojeluvaltuutettujen kautta.

1. **Sairastaminen kesäkeskeytysajalla**

Jos sairastut kesäkeskeytysajalla, muistathan, että sinun ei tarvitse hakea virkavapaata tälle ajalle. Laskennallisen vuosiloman aikana (max.16.6. – 31.7.) sinulla on oikeus saada palkan lisäksi KELA:n maksama sairauspäiväraha omavastuuajan (10 pv) jälkeen. Hae päivärahaa KELA:lta (liitteeksi lääkärintodistus). Jos sairastut kesällä, hae lääkärintodistus työkyvyttömyydestä heti, jotta omavastuuaika lähtee kulumaan välittömästi sairastumisen jälkeen.

1. **Luottamusmiestilanne 1.8.2024**

Terhi Söderling aloittaa pääluottamusmiehenä. Terhin yhteystiedot ovat terhi.soderling@espoo.fi ja 040 6344296.

Muiden luottamusmiesten osalta ei muutoksia. Yhteystiedot löytyvät EKOAY: n sivuilta.

Luottamusmiehet toivottavat rentouttavaa kesää!

